text: ভীতকর ঘাতক() বিপদগামী ঘাতক নামেও পরিচিত, বেলজিয় চিত্রকর রেনে ম্যাগ্রিট কর্তৃক ১৯২৭ সালে অঙ্কিত পরাবাস্তব তৈলচিত্র। চিত্রটি একটি হত্যা, হত্যাকারী ও আসন্ন বিপদকে কেন্দ্র করে অঙ্কিত।
  
  বর্ণনা 
  চিত্রটির মূল বিষয় পালংকে শুয়ে থাকা রক্ত মাখানো একজন নগ্ন মহিলা। চিত্রটির শিরোনামে উল্লিখিত হত্যাকারী একজন কেতাদুরস্থ লোক, তার ব্যাগের পাশে একটি চেয়ারে তার জামা ও বোলার টুপি রাখা; তিনি ঘটনাস্থল হতে প্রস্থানের জন্য প্রস্তুত। তবে গ্রামোফোনের সংগীতের শব্দে তার প্রস্থান বিলম্বিত হচ্ছে, তিনি অহেতুক স্বাচ্ছন্দ্যে গ্রামোফোন শুনছেন। এসময় দুইজন লোক হলঘরের দুইপাশে মুগুর ও জাল হাতে ঘাতককে ফাঁদে ফেলার জন্য ওঁত পেতে অপেক্ষা করছে। একই সময় তিনজন ব্যক্তি বারান্দা হতে ঘরের ভিতরে তাকিয়ে আছেন। কথিত আছে যে গ্রামোফোনে খুন হওয়া মহিলার চিৎকারে পুনরায় শোনাচ্ছে। জানালার বাইরে তুষারাবৃত পর্বত দেখা যাচ্ছে।
  
  বিশেষত্ব 
  চিত্রটির স্রষ্ঠা রেনে ম্যাগ্রিট বোলার টুপির ভক্ত ছিলেন, তাকে প্রায়ই বিভিন্ন স্থিরচিত্রে বোলার টুপি পরিহিত অবস্থায় দেখা যেতো। ১৯২৬ সালে তার অঙ্কিত মিউজিংস অব আ সলিটারি ওয়াকার  চিত্রের পর হতে পরবর্তী চিত্রকর্মে নিয়মিত বোলিং টুপির উপস্থিতি লক্ষ্য করা যায়। তন্মধ্যে এই চিত্রটি অন্যতম। চিত্রে চেয়ারের উপর রাখা হত্যাকারীর টুপি ছাড়াও এবং হত্যাকারীর জন্য অপেক্ষারত গুপ্তঘাতকদের মাথা বোলার টুপি লক্ষ্যণীয়।
  
  তথ্যসূত্র 
   
  
  বিষয়শ্রেণী:রেনে ম্যাগ্রিটের চিত্রকর্ম
  বিষয়শ্রেণী:পরাবাস্তববাদী সৃষ্টিকর্ম
  বিষয়শ্রেণী:১৯২৭ সালের চিত্রকর্ম
  বিষয়শ্রেণী:নগ্নতা
title: ভীতকর ঘাতক